# **Revision**

## **Generelle vilkår for tilbudsafgivelse via Udbud.dk**

## Indledning:

FGU Nordvest er en nyetableret selvejende statslig institution med opstart 01.08.2019. Institutionen består af 3 skoler, hvis primære opgave er at give unge under 25 år en forberedende grunduddannelse. FGU Nordvest ønsker derfor at modtage tilbud vedr. revision for FGU Nordvests samlede økonomiske aktiviteter jvf. Undervisningsministeriets bekendtgørelse nr. 478 af 26. april 2019 vedr. Bekendtgørelse om institutioner for forberedende grunduddannelse m.v.

## Ordregivende myndighed Den ordregivende myndighed er:

FGU Nordvest

Elsøvej 101, 7900 Nykøbing Mors

Tlf.nr.: 92724040

CVR-nr.: 39815435

Institutions nr.: 201028

EAN-nr.: 5798 000 561 694

Revisionens omfang og udførelse:

Tilbudsgiver skal udføre revisionen i overensstemmelse med internationale standarder om revision og yderligere krav ifølge dansk revisorlovgivning, god offentlig revisionsskik samt Undervisningsministeriets bekendtgørelse nr. 478 af 26. april 2019 vedr. Bekendtgørelse om institutioner for forberedende grunduddannelse m.v.

Årsregnskabet udarbejdes efter lov om statens regnskabsvæsen m.v. og regler fastsat i Finansministeriets Økonomisk Administrative Vejledning.

Af årsregnskabet skal fremgå anvendt regnskabspraksis, resultatopgørelse, balance, pengestrømsopgørelse, noter og særlige specifikationer.

Endelig skal tilbudsgiver overholde etiske krav samt planlægge og udføre revisionen for derved at opnå høj grad af sikkerhed, for om årsregnskabet er uden væsentlig fejlinformation.

Al udarbejdelse af revision skal udføres på FGU Nordvests adresse som ovenfor angivet.

Al kommunikation såvel mundtligt og skriftligt mellem revisionsvirksomheden og ordregiver skal foregå på dansk.

Aftaleperiode:

Revisionsaftalen forudsættes indgået med én revisionsvirksomhed i perioden:

Fra d. 01.08.2019 til d. 31.12.2021.

Herudover er der option på yderligere 24 måneders forlængelse.

Opsigelsesvarsel:

Kontrakten kan af begge parter opsiges med 6 måneders varsel med udgangen af en kalendermåned. Opsigelsen skal ske skriftligt.

Ved misligholdelse fra revisionsvirksomhedens side, kan aftalen opsiges uden forudgående varsel.

Prisfastsættelse:

Tilbudsprisen skal angives som en årlig fast pris i DKK gældende i hele ovennævnte aftaleperiode. Derudover ønskes oplyst en fast timepris i DKK for tillægsydelser udover de under punktet ’Revisionens omfang og udførelse’ nævnte opgaver.

Tildelingskriterie:

Valg af leverandør vil ske ud fra det økonomisk mest fordelagtige tilbud.

Spørgsmål til udbudsmaterialet:

Tilbudsgiver opfordres til at søge eventuelle uklarheder og usikkerheder afklaret ved at stille spørgsmål til udbudsmaterialet.

Alle henvendelser og spørgsmål vedr. udbuddet skal stilles skriftligt pr. e-mail, med følgende tekst i emnefeltet: **’Spørgsmål – Udbud/revision’** **senest d. 12.08.2019.** Spørgsmål modtaget senere end denne dato vil ikke blive besvaret.

Spørgsmål sendes til direktør Ann Hvid Skouboe eller controller Maria Moeslund Madsen, e-mail: AHS@fgunordvest.dk eller MMM@fgunordvest.dk

Spørgsmål modtaget inden ovenstående tidsfrist vil blive **besvaret senest d. 15.08.2019.**

Det er tilbudsgivers eget ansvar at holde sig ajourført med dette udbudsmateriale på ovennævnte hjemmeside med hensyn til evt. tilføjelser.

Tilbuddet:

Tilbuddet skal fremsendes skriftligt og gerne pr. e-mail til FGU Nordvest.

Tilbuddet skal være EUC Nordvest i hænde, **senest d. 20.08.2019 kl. 12.00**, på følgende adresse:

FGU Nordvest

Elsøvej 101

7900 Nykøbing Mors

Att.: Maria Moeslund Madsen

E-mail: MMM@fgunordvest.dk

Tilbuddet skal være gældende i 3 måneder fra ovenstående tilbudsfrist.

Indkomne tilbud efter ovenstående tilbudsfrist vil blive afvist.

Ordregivers forbehold:

Alle forhold i udbudsmaterialet skal være indregnet i tilbuddet.

Det præciseres, at tilbudsgivers eventuelle forbehold for de grundlæggende elementer i udbudsmaterialet, herunder konditionerne som beskrevet under punktet ’Revisionens omfang og udførelse’ vil medføre, at EUC Nordvest har pligt til at forkaste det pågældende tilbud.

Tilbudsgiver skal være indstillet på, dersom det ønskes af FGU Nordvest at deltage i en mundtlig præsentation af tilbuddet.

FGU Nordvest forbeholder sig ret til drøftelse med tilbudsgiver med henblik på præcisering af indhold i tilbuddet, men dette udført på en sådan måde, at der ikke opstår forskelsbehandling og konkurrencefordrejning i forhold til EU’s Udbudsdirektiv.

Der vil ikke være adgang til at overvære åbningen af de indkomne tilbud.

Fortrolighed:

Nærværende udbudsmateriale og eventuelt supplerende materiale skal behandles fortroligt. Tilbudsgiver har ubetinget tavshedspligt vedrørende FGU Nordvests forhold.

Vejledende tidsplan:

Annoncering på Udbud.dk 18.07.2019

Spørgeperiode t.o.m. 12.08.2019

Besvarelse af evt. spørgsmål, senest 15.08.2019

Tilbudsfrist, senest 20.08.2019 kl. 12.00

Forventet kontraktunderskrivelse 28.08.2019

Aftalens ikrafttræden 01.08.2019

Bilagsoversigt:

1. FGU Nordvests vedtægter.
2. Organisationsplan for FGU Nordvest.
3. Udkast til FGU Nordvest regnskabsinstruks 2019.